Marcus Minucius C.f. Rufus

Marcus Minucius C.f. Rufus (natus saeculo 3 a.C.n.; mortuus die 2 Augusti 216 a.C.n.) fuit vir consularis Romanus.

 Cursus honorum 
Minucius anno 221 a.C.n. una cum Publio Cornelio Asina consul fuit atque contra Histrios feliciter pugnabat neque tamen eos subigere potuit. 

Anno 217 magister equitum dictatoris Quinti Fabii Maximi Verrucosi fuit. Sed de consiliis in bello contra Hannibalem ineundis dissenserunt. Nam Minucius non ut Fabius cunctariFabius 'Cunctator' ab hoc genere belli gerendi posthac cognominatus est. voluit, sed ut hostem aggrederentur et a direptione sociorum prohiberent suadebat. Mox rogatio etiam Romae apud populum perlata imperium Minucii cum dictatore adaequavitPolybius III 103 ; Titus Livius, Ab Urbe condita, XXII 25,10. Cf .. Per breve tempus ambo duces exercitum inter sese diviserunt atque castra sua habuerunt. Mox tamen Minucius milites suos in insidias duxit atque Fabius succursum venire coactus est. E quo tempore omnes legiones in eadem castra rursus coiere atque Cunctatori oboedientes fuere. 

Die 2 Augusti 216 in proelio Marcus Minucius apud Cannas necatus estPolybius III,118,6 ; Titus Livius, Ab urbe condita, XXII 49,16..

 Bibliographia 
  Hic legere potes

T. A. Dorey, "The Dictatorship of Minucius", The Journal of Roman Studies, 1955: 92-96

 Notae 

Rufus, Marcus C.f.
Categoria:Magistri equitum
Categoria:Senatores
Categoria:Proelio interfecti